**Greit å vite:** Ukraina hører geografisk til Øst-Europa. Landet grenser til Russland i øst. Ukraina var en del av Sovjetunionen fram til 1991. Da ble unionen, der også Russland var med, oppløst. I dag er Ukraina Europas nest største land og har Kyiv som hoved-stad. Det bor vanligvis omtrent 44 millioner mennesker i Ukraina. Men krigen har sendt flere millioner på flukt til andre land i Europa.

| **Når jeg leser …** | **da betyr det …** |
| --- | --- |
| annektere, å | å ta land med makt |
| halv-øy, en / ei | en øy som er festet til land på den ene siden |
| historie, en | det som går bak-over i tid |
| hoved-stad, en | by i et land der landets regjering holder til |
| høyspent-linje, en | en ledning som fører elektrisk kraft over lange avstander |
| konflikt, en | her: en krig, lang-varig uvennskap |
| mørkt | uten lys, lite opp-lyst |
| nyte, å | å ha fordel av, å like (den vakre utsikten) |
| overta, å | å ta over noens jobb |
| prioritere, å | å sette opp en ordning eller liste der noe regnes som viktigere enn andre ting |
| skaffe, å | å få tak i |
| skrøpelig | skral og dårlig, rusten |
| strøm, en | en energi som gir oss lys og varme hjemme |
| splid, en | en uenighet, en krangel |
| sivil infrastruktur, en | det som skal til for at vanlige folk kan leve vanlige liv, som skoler, strøm-nett, veier og sykehus |
| ulevelig | utrivelig, vanskelig å leve med |

# 600 – Russland gjør Ukraina kaldt og mørkt

# Klar Tale nr. 48 / 2022

Ukrainas styre-form er republikk der de har en president som stats-overhode. Volodymyr Zelenskyj er president og leder landet. Nesten alle som bor i Ukraina, er ukrainere. Men det bor også en del russere i landet, litt under 20 prosent. De bor for det meste i sør og øst.

De fleste religiøse i landet er ortodokse kristne. Nesten tre av ti i Ukraina regner seg som ikke-troende, ifølge Store norske leksikon.

Ukraina har 24 oblaster, som er provinser eller fylker. Landet har også de nest største militære styrkene i Europa, etter Russland.

Ukraina er en viktig eksportør av korn. Flere land er avhengige av maten de får fra Ukraina. Derfor skaper krigen store utfordringer også i andre land.

# Spørsmål:

# 1: Hvorfor er det kaldt og mørkt i Ukraina?

# Svar:

# 2: Når gikk Russland først til angrep på nabo-landet sitt?

Svar:

# 3: Hva heter Ukrainas president, og hvilken styre-form har landet?

# Svar:

4: Hvorfor måtte Anastasia Pyrozhenko flytte fra leiligheten?

# Svar:

# 5: Hva heter Natos sjef? Svar:

# 

# 6: Hva forsøker Russland å oppnå med sine angrep, ifølge eksperten Klar Tale har intervjuet?

# Svar:

# 

# 7: Kyiv har 500 varme steder. Hva kan folk gjøre der? Svar:

# 8: Hva kan du fortelle om Krim-konflikten?

# Svar:

**Oppgave: Sett ordene på rett sted i teksten**

over

skaffe

bruke

og

i

konflikt

overtok

av

til

annekterte

historie

Konflikten

Russland og Ukraina er i \_ \_ \_ \_ \_ \_ \_ \_. Og den har lang \_ \_ \_ \_ \_ \_ \_ \_.

Natt \_ \_ \_ 24. februar 2022 tok Russland seg \_ \_ \_ \_ grensa til nabo-landet. Russland kaller det en militær spesial-operasjon, men andre land \_ verden ser på det som en invasjon.

Den såkalte Ukraina-konflikten startet rundt 2014. Russland \_ \_ \_ \_ \_ \_ \_ Krim-halvøyen i Ukraina ved å \_ \_ \_ \_ \_ militær-makt.

I mars samme år \_ \_ \_ \_ \_ \_ \_ \_ \_ \_ de halvøyen. Russland mener at Krim er en del \_ \_ Russland.

Russland skal blant annet ha fryktet Nato. At forsvars-samarbeidet

kunne \_ \_ \_ \_ \_ \_ seg base på Krim. Samtidig ga Russland støtte til opprørere øst i Ukraina. Disse var imot myndighetene i Ukraina.

Konflikten i Ukraina handler om flere ting. Grupper inne i Ukraina er i konflikt. Det samme er myndighetene i Ukraina og myndighetene i Russland. Dessuten har Russland en konflikt med Vesten, og russerne misliker å ha Nato for nær.

Ukraina er et land som kan samarbeide mot vest eller øst. Mange, men ikke alle, har ønsket seg et samarbeid med Den europeiske union \_ \_ Vesten og har derfor irritert Russland.

*Andre kilder: FN*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.